**Registračný poriadok Slovenského zväzu moderného päťboja - (SZMP).**

**Riadny člen:**

* *Členstvo právnickej osoby - Kolektívne členstvo*: riadne ustanovený klub, oddiel, spolok a podobne (podľa predpisov MV SR o spolkoch) s riadnou registráciou na Ministerstve vnútra SR a s prideleným IČO, DIČ, číslo účtu zriadeného pre klub a so zaslanou žiadosťou o členstvo v SZMP doplnenou kópiami dokladov (IČO, DIČ, účet v banke a kópiou potvrdených stanov od MV SR) a po splnení registračných podmienok, tj. vyplnenie predpísaných registračných formulárov SZMP a zaslaním žiadosti o členstvo na sekretariát SZMP spolu s príslušnými uvedenými dokladmi sa stáva členom SZMP po schválení najvyšším orgánom SZMP, tj. Konferenciou SZMP. Vyššie uvedené náležitosti musia byť klubom, spolkom atď., so záujmom o registráciu zaslané na sekretariát SZMP najneskôr do 01.02. príslušného kalendárneho roku. Konferencia SZMP sa koná pravidelne raz za rok v období medzi 01.02. až 30.04. bežného roku. Registračné formuláre sa nachádzajú na web stránke SZMP v časti - Registrácia.
* Registrácia už zaregistrovaných klubov, spolkov atď., alebo individuálnych členov, ktorí už sú členmi SZMP sa potvrdzuje, obnovuje, každoročne formou zaslania registračných formulárov typu A – informácie o klube a B – informácie o členskej základni klubu (tento, typ B, zasielajú aj individuálni členovia) do 30.09. príslušného roku na nasledujúci rok a potvrdenia o úhrade členských poplatkov na sekretariát SZMP do **31.03. nasledujúceho roku.**
* *Členstvo fyzickej osoby - Individuálne členstvo*: individuálnym členom SZMP sa stáva žiadateľ po zaslaní žiadosti o individuálne členstvo a uhradením členského príspevku na sekretariát SZMP. Individuálnym členom SZMP sa stáva žiadateľ po schválení na najbližšej konanej Konferencii SZMP. Vyššie uvedené náležitosti musia byť žiadateľom so záujmom o registráciu zaslané na sekretariát SZMP najneskôr do 01.02. príslušného kalendárneho roku. Konferencia SZMP sa koná pravidelne raz za rok v období medzi 01.02. až 30.04. bežného roku.
* Individuálny člen SZMP môže byť zaregistrovaný v SZMP len prostredníctvom klubu, spolku atď. registrovaného v SZMP a to tak, že klub zašle vyplnený formulár typu B s údajmi potrebnými o členovi vyplývajúcimi zo zákona o športe č. 440/2015 Z. z. a potvrdením jeho súhlasu s registráciu v SZMP. Termín pre registráciu individuálnych členov v SZMP prostredníctvom už zaregistrovaného klubu v SZMP je možný v priebehu roku, t. j. od 01.01.až do 30.09. príslušného kalendárneho roku.
* V prípade nového klubu (ešte neregistrovaného klubu) sa nové žiadosti o členstvo v SZMP berú za platné len žiadosti podané do 01.02. príslušného kalendárneho roku. Záujemci o individuálne členstvo v SZMP sa stávajú členmi SZMP až po schválení za člena SZMP a to právnickej osoby a príslušných fyzických osôb na najbližšej nasledujúcej Konferencii SZMP. Z dôvodu zákonom ustanovených podmienok pre žiadateľa o príspevok zo strany štátu, termín pre vyhodnotenie stavu členskej základne je určený k 31.10. príslušného roku a platí pre nasledujúci rok.
* Ak klub, spolok, atď. už zaregistrovaný v SZMP požiada o registráciu nového individuálneho člena po termíne 01.02. bežného kalendárneho roka, takýto člen má právo účasti na súťažných podujatiach a s týmito aktivitami súvisiacich podujatiach organizovaných SZMP, nemá však práva riadneho člena SZMP, teda právo hlasovať a podieľať sa na riadení SZMP. Nový individuálny člen (registrovaný po 01.02.) má právo účasti aj na majstrovských súťažiach organizovaných v danom roku. Zodpovednosť za takéhoto člena na podujatiach pod záštitou SZMP preberá v plnom rozsahu klub, ktorý žiadosť o individuálne členstvo v SZMP podal. Riadnym individuálnym členom SZMP sa stáva žiadateľ o členstvo až po schválení na najbližšej konanej Konferencii SZMP. Konferencia SZMP sa koná pravidelne raz za rok v období medzi 01.02. až 30.04. bežného roku.
* Ak klub, spolok spolupracuje s oddielmi registrovanými v iných športových zväzoch, môže v záujme rozvoja moderného päťboja prihlásiť na súťaž organizovanú SZMP aj pretekára, ktorý nie je registrovaný v SZMP. Jeho umiestnenie v prípade konania majstrovských súťaží, teda M – SR, a to vo všetkých vekových kategóriách - nebude oficiálne klasifikované. Klub, ktorý takéhoto pretekára do súťaže prihlásil, je povinný v prihláške uviesť, že sa jedná o neregistrovaného pretekára a klub súčasne preberá aj zodpovednosť v priebehu celej súťaže. Pretekár je vo výsledkoch evidovaný za klub, ktorý ho do súťaže prihlásil a to s poznámkou za názvom klubu – nereg.
* *Členské príspevky* riadnych členov sú povinné v rozsahu upravenom Stanovami SZMP, prípadne schválených Konferenciou, alebo interným predpisom schváleným Radou SZMP. Klub je povinný spolu s registračným poplatkom za registráciu právnickej osoby (klubu, spolku, atď.) uhradiť členské príspevky za riadnych členov do 31.03. príslušného kalendárneho roku a doručiť na sekretariát SZMP potvrdenie o úhrade registračného poplatku a členských príspevkov.
* *Práva a povinnosti* riadnych členov sú upravené Stanovami SZMP a internou smernicou schválenou Radou SZMP
* *Riadni členovia SZMP*  majú právo hlasu riadneho delegáta na najvyššom orgáne SZMP a to- kolektívni členovia – podľa kľúča schváleného Radou SZMP a určeného Stanovami SZMP a zverejneného najmenej 30 dní pred konaním Konferencie SZMP. individuálni členovia sú zastúpení jedným hlasom a to hlasom zástupcu pretekárov.
* *Registrácia riadnych členov SZMP* je povinná každoročne v registračnom termíne. Zaregistrovaní členovia vyplňujú len predpísané registračné formuláre, noví členovia sa registrujú podľa vyššie uvedených podmienok.
* **Registračné formuláre sa nachádzajú na web stránke SZMP v časti - Registrácia.**

**Ukončenie členstva:**

Členstvo v každej podobe zaniká v SZMP :

* na základe písomnej požiadavky člena SZMP,
* úmrtím člena,
* ak zanikne, alebo inak ukončí svoju činnosť, resp. dlhodobo (min. po dobu dvoch rokov) nekomunikuje so SZMP,
* v prípade vážneho porušenia Stanov SZMP a následne rozhodnutím Konferenciou SZMP je ukončené členstvo v SZMP,
* vážnym poškodzovaním mena SZMP na verejnosti a znevažovaním jeho činnosti a práce,
* neplní a nerešpektuje rozhodnutia orgánov SZMP
* nesplnením podmienok registrácie a ani po vyzvaní neuvedením daného stavu do poriadku,
* neprejavením záujmu o registráciu v čase určenom pre registráciu právnickej osoby, t. j. do 31.03. bežného kalendárneho roka

 Schválene: Rada SZMP č. 1/2021, dňa: 28.04.2021